संवाद सहयोगी, फरुखनगर: फरुखनगर तहसील परिसर में शुक्रवार को हरियाणा नंबरदार एसोसिएशन की इकाई फरुखनगर की कार्यकारणी की बैठक हुई। बैठक की अध्यक्षता प्रधान पंडित बाबू लाल ततारपुर ने की। उन्होंने बताया कि बैठक का मुख्य उद्देश्य नंबरदारों के अधिकारों व सरकार द्वारा दी जा रही सहायता का लाभ नहीं मिलने के बारे में चर्चा करना है। इसके लिए 28 सितंबर को तहसील परिसर में तहसील स्तरीय नंबरदारों की बैठक का आयोजन किया जाएगा। उसमें आगामी रणनीति पर विचार विमर्श किया जाएगा। उन्होंने सभी नंबरदारों से अपील करते हुए कहा कि ज्यादा से ज्यादा संख्या में बैठक में हिस्सा लेकर अपने विचार रखें ताकि उन मुद्दों को सम्मेलन में प्रदेश के मुख्यमंत्री के सम्मुख रखा जा सके। इस मौके पर उपप्रधान नरेश यादव, कोषाध्यक्ष कप्तान केसी यादव, संयोजक रोहताश, किशोरी लाल, कंवर ¨सह, शिभू ¨सह मौजूद थे।